Visit Site
Recommended byColombia
ప్రస్తుతం ఏ గ్రేడ్ ఆటగాడిగా ఉన్న పుజారాకు బీసీసీఐకి ఏడాదికి రూ.5 కోట్లు చెల్లిస్తోంది. ఏ+ గ్రేడ్‌కి మారితే అతడికి రూ.7 కోట్లు దక్కనున్నాయి. ప్రస్తుతం టాప్ కేటగిరీలో కెప్టెన్ విరాట్ కోహ్లి, రోహిత్ శర్మ, శిఖర్ ధావన్‌తోపాటు బుమ్రా, భువనేశ్వర్ ఉన్నారు.
అన్ని ఫార్మాట్లలోనూ ఆడే ఆటగాళ్లకు మాత్రమే ఏ+ కేటగిరీలో చోటు ఇవ్వాలనే నిబంధన ఉండగా.. దాన్ని సడలించడం కుదురుతుందా? అని వినోద్ రాయ్ టీమ్ మేనేజ్‌మెంట్‌ను అడగనున్నారట. పుజారాకు ప్రమోషన్ ఇస్తే టెస్టు క్రికెట్ ఆడే యువ ఆటగాళ్లకు ప్రోత్సాహకరంగా ఉంటుందని భావిస్తున్నారు.
ఒకవేళ అన్ని ఫార్మాట్లూ ఆడటం తప్పనిసరి అనే నిబంధన సడలించడం కుదరకపోతే.. ధావన్ టాప్ గ్రేడ్‌లో స్థానం కోల్పోయే అవకాశం ఉంది. పృథ్వీ షా, మయాంక్ అగర్వాల్ లాంటి యువ ఆటగాళ్లు టెస్టు జట్టులో స్థానం కోసం తీవ్రంగా కృషి చేస్తుండటమే ఇందుకు కారణం.
అన్ని ఫార్మాట్లూ ఆడటం లేదనే కారణంతోనే గత ఏడాది కాంట్రాక్టులు ఇచ్చే సమయంలో ధోనీని ఏ గ్రేడ్‌కు పరిమితం చేశారు. టెస్టులు ఆడని ధోనీకి ఏ+ గ్రేడ్ అర్హత లేనప్పుడు.. లాంగ్ ఫార్మాట్ మాత్రమే ఆడే పుజారాకు టాప్ కేటగిరీలో చోటు కల్పిస్తే వివాదం తలెత్తే అవకాశం కూడా లేకపోలేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.